Document ID: 31991R2380

Padomes Regula (EOTK, EEK, Euratom) Nr. 2380/91
(1991. gada 29. jūlijs),
ar ko pielāgo korekcijas koeficientus, kurus dažās dalībvalstīs piemēro Eiropas Kopienu ierēdņu un citu darbinieku atalgojumam un pensijām
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā Eiropas Kopienu Civildienesta noteikumus un Pārējo darbinieku nodarbināšanas kārtību, kas noteikti ar Regulu (EEK, Euratom, EOTK) Nr. 259/68 [1], kurā jaunākie grozījumi izdarīti ar Regulu (Euratom, EOTK, EEK) Nr. 3736/90 [2], un jo īpaši Civildienesta noteikumu 63., 64., 65. un 82. pantu, kā arī Nodarbināšanas kārtības 20. panta pirmo daļu un 64. pantu,
ņemot vērā Padomes Lēmumu 81/1061/Euratom, EOTK, EEK (1981. gada 15. decembris), ar ko groza metodi, pēc kuras aprēķina Kopienu ierēdņu un pārējo darbinieku atalgojumu [3],
ņemot vērā Komisijas priekšlikumu,
tā kā vairākās dalībvalstīs, kurās Kopienas ierēdņi un citi darbinieki tika nodarbināti 1990. gada otrajā pusē, ir būtiski paaugstinājusies dzīves dārdzība; tā kā korekcijas koeficienti, kas saskaņā ar Regulu (Euratom, EOTK, EEK) Nr. 3736/90 ir piemērojami ierēdņu un citu darbinieku atalgojumam un pensijām, būtu jāpielāgo no 1991. gada 1. janvāra un no 1990. gada 16. novembra tajās valstīs, kurās dzīves dārdzība ir īpaši paaugstinājusies,
IR PIEŅĒMUSI ŠO REGULU.
1. pants
1. No 1990. gada 16. novembra korekcijas koeficients, ko piemēro turpmāk minētajās valstīs nodarbināto ierēdņu un citu darbinieku atalgojumam, ir šāds:
Grieķijā: | 88,3 |
Portugālē: | 90,3 |
2. No 1991. gada 1. janvāra korekcijas koeficients, ko piemēro turpmāk minētajās valstīs vai pilsētās nodarbināto ierēdņu un citu darbinieku atalgojumam ir šāds:
Apvienotā Karaliste (izņemot Kalhemu): | 106,5 |
Kalhema: | 96,8 |
Spānija: | 114,0 |
Varēze: | 109,6 |
3. Korekcijas koeficientu, kas piemērojams pensijām, nosaka saskaņā ar Civildienesta noteikumu 82. panta 1. punktu.
Turpina piemērot Regulas (EOTK, EEK, Euratom) Nr. 2175/88 [4] 3. līdz 10 pantu.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1991. gada 29. jūlijā

Labels: 19
10
0
9
15